Diari Oficial de la Generalitat Valenciana


Sumari del DOGV 4185, del 07-02-2002 (2002/925)

Informació pública de l'alternativa tècnica de programa formulada per l'agrupació d'Interés urbanístic Sector 05 Industrial de Nules.
-------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/925


Organisme emissor
:   Agrupació d'Interés Urbanístic Sector 05 Industrial de Nules

Tipus de document
:   Anunci

Informació pública de l'alternativa tècnica de programa formulada per l'agrupació d'Interés urbanístic Sector 05 Industrial de Nules. [2002/S925]
  
L'Agrupació d'Interés Urbanístic Sector 05 Industrial de Nules ha formulat una alternativa tècnica de programa relativa al programa d'actuació integrada del sector 5 industrial de Nules; la superfície compresa dins d'aquest sector està qualificada com a sòl urbanitzable industrial en el projecte de modificació i homologació a la Llei 6/1994, de 15 de novembre, Reguladora de l'Activitat Urbanística (LRAU) dels sectors 4 i 5 del Pla General de Nules i ordenació detallada del sector 4, aprovat definitivament del dia 10 de març de 1997. A aquest efecte, ha procedit a iniciar la tramitació del corresponent programa d'actuació integrada davant l'Ajuntament de Nules.
  
Aquest programa inclou, com a obres exteriors de connexió d'infraestructures, la construcció del col·lector 2, aprovat definitivament per l'Ajuntament de Nules amb data 1 de desembre de 1999, que afecta a parcel·les cadastrals limítrofs amb l'esmentat sector 5, situades en el sector polar I i sòl no urbanitzable a l'est de la via fèrria i al nord de l'antic camí de Moncofa.
  
D'acord amb el que estableix l'article 46.3 de la LRAU, es comunica als propietaris afectats per aquest col·lector els aspectes següents:
  
Se sotmet a informació pública l'alternativa tècnica de programa formulada per l'Agrupació d'Interés Urbanístic «Sector 05 Industrial de Nules» relativa al programa d'actuació integrada del sector 05 industrial de Nules, delimitada: al sud amb el sector 4 industrial de Nules, al nord amb el sector polar I, a l'est amb la via fèrria i a l'oest amb la carretera nacional 340 València-Barcelona, i que consta dels documents següents:
  
- Memòria del programa.
  
- Alternativa tècnica (en aquest cas projecte d'urbanització).
  
- Projecte d'homologació modificativa dels sectors 4 i 5 del Pla General de Nules, subdivisió del sector 5 i ordenació detallada dels sectors 5.a) i 5.b).
  
- Sol·licitud de cèdula d'urbanització davant la Conselleria d'Obres Públiques, Urbanisme i Transports.
  
- Estatuts de la AIU «Sector 05 Industrial de Nules».
  
- Projecte de col·lector 2 que com l'ha aprovat l'Ajuntament de Nules, constitueix un document públic per a consultes en l'Ajuntament.
  
Els documents que comprenen aquesta alternativa tècnica es troben protocol·litzats en la notaria del senyor Fernando Márquez Lerga, carrer Santa Teresa número 3, de Nules, on els interessats, durant el termini previst pel procediment en els articles 48.2 i 46.4 de la LRAU, podran comparéixer per a obtenir còpia de l'acta de protocol·lització d'aquesta alternativa o sol·licitar que se'ls exhibisca aquesta i podran formular al·legacions en aquest termini.
  
Igualment hi ha un exemplar depositat en l'Ajuntament de Nules.
  
Els interessats, durant l'esmentat termini poden comparéixer en l'Ajuntament, en horari d'atenció al públic, per a consultar les actuacions derivades de la documentació depositada.
  
Així mateix es comunica als interessats que en els terminis establits per la LRAU, podran formular proposicions juridicoeconòmiques a aquesta alternativa tècnica. Durant aquest termini podran formular-se les esmentades proposicions en el Registro General de l'Ajuntament de Nules, i també formular qualsevol al·legacions que els convinga segons dret i presentar alternatives tècniques.
  
La publicació d'aquest anunci val de comunicació als titulars de parcel·les que resulten desconegudes, amb domicili desconegut o insuficient per a poder practicar l'avís i expressament al senyor José María Gavalda Lauterio, referència cadastral parcel·la 176 del polígon 22.